บลจ.บัวหลวงส่งกองทุนใหม่จ่าย3.40%
บลจ.บัวหลวง เปิดขายกองทุนตราสารหนี้ลงทุนทั้งในและต่างประเทศ อายุ 6 เดือน จ่าย 3.405 ต่อปี
19 ต.ค. 2554

บลจ.บัวหลวง เปิดขายกองทุนตราสารหนี้ลงทุนทั้งในและต่างประเทศ อายุ 6 เดือน จ่าย 3.405 ต่อปี รายงานข่าวจากบริษัทหลักทรัพย์จัดการกองทุนรวม(บลจ.) บัวหลวง เปิดเผยว่า บริษัทฯ เปิดขายกองทุนรวมตราสารหนี้ชนิดระบุวันครบกำหนด 33/11 ตั้งแต่วันที่ 19-25 ต.ค.2554 โดยกองทุนเน้นลงทุนในตราสารหนี้ทั้งในและต่างประเทศ ลงทุนประมาณ 6 เดือน ประมาณการผลตอบแทน 3.40% ต่อปี
กองทุนมีนโยบายลงทุนในตราสารหนี้ภาครัฐประมาณ 22% ลงทุนในเงินฝากหรือตราสารหนี้สถาบันการเงินในประเทศของธนาคารไทยพาณิชย์และธนาคารทิสโก้ 19% ลงทุนในเงินฝากของธนาคาร Industrial &amp; Commercial Bank of China ซึ่งมีอันดับความน่าเชื่อถือระดับ A จากสถาบัน S&amp;P และ Industrial &amp; Commercial Bank of Asia  ซึ่งมีอันดับความน่าเชื่อถือระดับ A จากฟิทช์  โดยทั้งสองส่วนจะลงทุนในสัดส่วน 24% นอกจากนี้ลงทุนในตราสารหนี้ของบริษัทเอเชียเสริมกิจลิสซิ่ง ซึ่งมีอันดับความน่าเชื่อถือระดับ BBB+ จากทริส และตราสารหนี้ของบริษัท อยุธยา แคปปิตอล ออโต้ ลีส มีอันดับความน่าเชื่อถือระดับ A จากทริส ทั้งสองส่วนลงทุนในสัดส่วน 24% ทั้งนี้ เงินลงทุนต่างประเทศมีการป้องกันความเสี่ยงจากอัตราแลกเปลี่ยนไว้แล้ว